CELEX: 62011FN0057
Language: ro
Date: 2011-05-23 00:00:00
Title: Cauza F-57/11: Acțiune introdusă la 23 mai 2011 — ZZ/Comisia

16.7.2011   
            
            
               RO
            
            
               Jurnalul Oficial al Uniunii Europene
            
            
               C 211/33
            
         Acțiune introdusă la 23 mai 2011 — ZZ/Comisia
   (Cauza F-57/11)
   2011/C 211/68
   Limba de procedură: italiana
   
      Părțile
   
   
      Reclamant: ZZ (reprezentanți: B. Cortese și C. Cortese, avocați)
   
      Pârâtă: Comisia Europeană
   
      Obiectul și descrierea litigiului
   
   Anularea deciziei Comisiei de a nu recunoaște acceptarea de către reclamant a postului de funcționar aflat în perioada de probă (asistent) în cadrul Centrului Comun de Cercetare, ca asistent tehnic, oferit acestuia de Comisie, și cerere de obligare la plata despăgubirilor pentru prejudiciul material și moral
   
      Concluziile reclamantului
   
   
               —
            
            
               Anularea deciziei Comisiei cuprinse în scrisoarea din 5 august 2010, de a nu recunoaște acceptarea de către reclamant a postului de funcționar aflat în perioada de probă (asistent) în cadrul Centrului Comun de Cercetare, la Ispra (Italia), ca asistent tehnic, oferit acestuia de Comisie prin decizia cuprinsă în scrisoarea din 30 iulie 2010, trimisă acestuia prin e-mail la 30 iulie 2010, și de revocare a acestei oferte;
            
         
               —
            
            
               anularea, în măsura în care este necesară, a actelor pregătitoare ale deciziei atacate menționate;
            
         
               —
            
            
               anularea, în măsura în care este necesară, a deciziei autorității împuternicite să facă numiri de respingere a reclamației formulate de reclamant, cuprinsă în scrisoarea din 10 februarie 2011, comunicată reclamantului în ziua următoare;
            
         
               —
            
            
               obligarea Comisiei la plata despăgubirilor pentru prejudiciul material suferit ca urmare a deciziei de a nu recunoaște acceptarea de către reclamant a postului de funcționar în perioada de probă (asistent) în cadrul Centrului Comun de Cercetare, la Ispra, ca asistent tehnic, oferit acestuia de Comisie prin decizia cuprinsă în scrisoarea din 30 iulie 2010, menționată anterior; valoarea prejudiciului se apreciază în mod provizoriu ca fiind egală cu diferența dintre remunerația globală efectivă primită de reclamant în postul de agent temporar în cadrul Centrului Comun de Cercetare și cea care i s-ar fi cuvenit în cazul în care ar fi fost angajat în timp util, în urma acceptării ofertei menționate privind postul de funcționar cu gradul AST 3, prima treaptă, majorată cu dobânzi de întârziere;
            
         
               —
            
            
               obligarea Comisiei la plata despăgubirilor pentru prejudiciul moral suferit ca urmare a deciziei de a nu recunoaște acceptarea de către reclamant a postului de funcționar aflat în perioada de probă (asistent) în cadrul Centrului Comun de Cercetare, la Ispra, ca asistent tehnic, oferit acestuia de Comisie prin decizia cuprinsă în scrisoarea din 30 iulie 2010, menționată anterior, astfel cum vor fi stabilite în mod echitabil de Tribunalul Funcției Publice și al căror cuantum este estimat prin prezenta cerere introductivă, în mod provizoriu, ca fiind echivalent cu triplul salariului lunar de bază al unui funcționar încadrat în gradul AST 3, prima treaptă, constând în suma totală de 10 000 de euro și 31 de cenți;
            
         
               —
            
            
               obligarea Comisiei la plata cheltuielilor de judecată.